  Виталий Пронин Ужъёстэс возьмаськом 3 ӧръя: «Лэчыт визь» - тужгес усто материал. Мар тӥледыз сюлмаськытэ? Мар сярысь калыклы верамды, мае валэктэмды, эскеремды потэ? Материал котькыӵе темая луыны быгатоз: культура, история, экономика, удмуртлык, гурт улон... Тужгес возьмалом публицистика шӧмо гожъямъёстэс. «Газет - мынам улонам». Гожтоно улонысьтыды газетэн герӟаськем учыръёстэс: маин юрттӥз яке ӧз юртты газет, мар воштӥськиз газет басьтыны кутскемды бере, оло, кыӵе ке тунсыко учырдэс но тодады ваёды. «Дэмла эшедлы». Таиз конкурс тупа тужгес шаплыосызлы, «Удмурт дунне» газетэз калык пӧлын вӧлмытыны юрттӥсьёслы. Дунъяськоз тужгес трос тодмооссэ газетлы гожтӥськытэм адями. «Дэмла эшедлы» конкурс Выль арозь кыстӥськоз. Нош мукетъёсызъя ужъёстэс возьмаломы 31-тӥ октябрёзь (ӵапак та нуналысен потыны кутскиз «Гудыри») таӵе адресъя: Ижкар, К. Маркс ульча, 274 номеро юрт, «Удмурт дунне» газетлэн редакциез. Гожтэмъёстэс электрон почтаямы но келяны луоз: udmdunne@yandex.ru. Юанъёсты вань ке, жингыртоно 8(3412)73-33-42 телефонъя. УД  